Σουνίλ Τσέτρι

Ο **Σουνίλ Τσέτρι** (αγγλικά: *Sunil Chhetri*, γεννήθηκε 3 Αυγούστου 1984) είναι Ινδός επαγγελματίας ποδοσφαιριστής, ο οποίος αγωνίζεται ως επιθετικός για τη Μπένγκαλουρου. Ένας από τους καλύτερους Ασιάτες επιθετικούς όλων των εποχών, και από τους κορυφαίους παίκτες στην ιστορία της χώρας του, είναι ο ποδοσφαιριστής με τις περισσότερες συμμετοχές και τέρματα με την εθνική του ομάδα.

## Βιογραφία

Ο Σουνίλ Τσέτρι γεννήθηκε στις 3 Αυγούστου 1984 στη Σεκουντεραμπάντ της Άντρα Πραντές (σήμερα αποτελεί μέρος της Τελανγκάνα) στην Ινδία. Είναι παιδί του Κ. Μ. Τσέτρι, αξιωματικού του Σώματος Ηλεκτρονικών και Μηχανολόγων Μηχανικών του Ινδικού Στρατού και Σουσίλα Τσέτρι. Ο πατέρας του έπαιξε για την ομάδα του Ινδικού Στρατού, ενώ η μητέρα του και οι δίδυμες αδελφές του έπαιξαν για την εθνική ομάδα γυναικών του Νεπάλ. Ο Τσέτρι άρχισε να παίζει ποδόσφαιρο από νεαρή ηλικία όταν συμμετείχε σε διάφορα τουρνουά.

Ξεκίνησε την επαγγελματική του σταδιοδρομία στη Μοχούν Μπαγκάν το 2002. Στη συνέχεια μεταγράφηκε στην ΤΚΤ όπου σκόραρε 22 γκολ σε 48 επίσημους αγώνες. Το 2010 υπέγραψε στους Κάνσας Σίτι Ουίζαρντς της Μέιτζορ Λιγκ Σόκερ και έγινε ο τρίτος παίκτης από την υποήπειρο που αγωνίστηκε στο εξωτερικό. Ωστόσο, η παραμονή του στις Ηνωμένες Πολιτείες δεν κράτησε πολύ και σύντομα επέστρεψε στην Ι-Λιγκ της Ινδίας, όπου έπαιξε για την Τσιράγκ Γιουνάιτεντ και τη Μοχούν Μπαγκάν, προτού επιστρέψει στο εξωτερικό. Αυτή τη φορά υπέγραψε στη Σπόρτινγκ Λισαβόνας της Πριμέιρα Λίγα, όπου αγωνίστηκε με τη δεύτερη ομάδα του συλλόγου.

Βοήθησε την Ινδία να κερδίσει το Κύπελλο Νεχρού το 2007, το 2009 και το 2012, καθώς και το Πρωτάθλημα Νότιας Ασίας του 2011. Ήταν επίσης ένας από τους καλύτερους παίκτες της Ινδίας κατά τη διάρκεια του Ασιατικού Τσάλεντζ Καπ το 2008, όπου η Ινδία κέρδισε το τουρνουά και έτσι προκρίθηκε για πρώτη φορά στο Ασιατικό Κύπελλο σε 27 χρόνια. Στη συνέχεια, βοήθησε την Ινδία να σκοράρει κατά τη διάρκεια της σύντομης πορείας της στο Ασιατικό Κύπελλο του 2011 με δύο τέρματα. Ο Τσέτρι ονομάστηκε επίσης Παίκτης της Χρονιάς στην Ινδία επτά φορές.

## Στατιστικά στοιχεία διεθνούς σταδιοδρομίας

## Τίτλοι

**Ντέμπο ΣΚ** 
* I-League : 2009–10

**Τσόρτσιλ Μπράδερς**
* I-League: 2012–13

**Μπενγκαλούρου**
* Ινδική Σούπερ Λιγκ: 2018–19
* I-League (2): 2013–14 , 2015–16
* Κύπελλο Ομοσπονδίας (2): 2014–15 , 2016–17
* Σούπερ Καπ : 2018
* Ντουράντ Καπ: 2022

**Ινδία**
* AFC Challenge Cup : 2008
* Πρωτάθλημα SAFF (4): 2011 , 2015 , 2021 , 2023
* Κύπελλο Νεχρού (3): 2007, 2009, 2012
* Διηπειρωτικό Κύπελλο (2): 2018 , 2023
* *Tri-Nation Series*': 2023

**Ινδία Κ-20**

* Αγώνες Νότιας Ασίας: Ασημένιο μετάλλιο 2004

## Ατομικές διακρίσεις

* Παίκτης της Χρονιάς (AIFF - Ινδική Ομοσπονδία)  (7): 2007, 2011, 2013, 2014, 2017, 2018–19, 2021–22
* SAFF Καλύτερος παίκτης της διοργάνωσης (4): 2011, 2015, 2021, 2023
* SAFF Πρώτος σκόρερ (3): 2011, 2021, 2023
* Πρώτος σκόρερ πρωταθλήματος: 2013–14
* 2018 Σούπερ Κύπελλο Ινδίας: Χρυσό Παπούτσι

## Δείτε επίσης
* Κατάλογος ποδοσφαιριστών ανδρών με 150 ή περισσότερες διεθνείς συμμετοχές 
* Κατάλογος κορυφαίων διεθνών σκόρερ ποδοσφαίρου ανδρών ανά χώρα
* Κατάλογος ποδοσφαιριστών ανδρών με 50 ή περισσότερα διεθνή γκολ

## Παραπομπές


## Εξωτερικοί σύνδεσμοι
 
* 

Κατηγορία:Ινδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ινδίας
Κατηγορία:Ποδοσφαιριστές Ντέμπο ΣΚ
Κατηγορία:Ποδοσφαιριστές Σπόρτινγκ Κάνσας Σίτι
Κατηγορία:Ποδοσφαιριστές Ιστ Μπένγκαλ ΦΚ
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Μπένγκαλουρου ΦΚ
Κατηγορία:Ποδοσφαιριστές Μουμπάι Σίτι ΦΚ
Κατηγορία:Ποδοσφαιριστές Σούπερ Λιγκ Ινδίας
Κατηγορία:Ποδοσφαιριστές Μέιτζορ Λιγκ Σόκερ 
Κατηγορία:Ξένοι ποδοσφαιριστές στις Ηνωμένες Πολιτείες Αμερικής
Κατηγορία:Ποδοσφαιριστές Ασιατικού Κυπέλλου Εθνών 2011
Κατηγορία:FIFA Century Club
Κατηγορία:Ποδοσφαιριστές Ασιατικού Κυπέλλου Εθνών 2023